sagorsarker/bangla-wikipedia huggingface dataset:
মিউনিখ লুডভিগ ম্যাক্সিমিলিয়ান বিশ্ববিদ্যালয়

মিউনিখ লুডভিগ ম্যাক্সিমিলিয়ান বিশ্ববিদ্যালয় (সংক্ষেপে এলএমইউ বা মিউনিখ বিশ্ববিদ্যালয় নামেও পরিচিত, ) জার্মানির মিউনিখে অবস্থিত একটি সরকারি গবেষণাধর্মী বিশ্ববিদ্যালয়।
মিউনিখ বিশ্ববিদ্যালয় জার্মানির ষষ্ঠ-প্রাচীনতম বিশ্ববিদ্যালয় যা এখনো শিক্ষাদান করে আসছে। ১৪৭২ সালে বাভারিয়া-ল্যান্ডশাটের ডিউক নবম লুডভিগ, ইঙ্গলসস্ট্যাডে বিশ্ববিদ্যালয়টি প্রতিষ্ঠা করেন। পরবর্তীতে ফরাসিদের ইঙ্গলসস্ট্যাড দখল করার হুমকির কারণে ১৮০০ সালে বাভারিয়ার রাজা প্রথম ম্যাক্সিমিলিয়ান ল্যান্ডশাটে বিশ্ববিদ্যালয়টিকে স্থানান্তর করেন, ১৮২৬ সালে বাভারিয়ার রাজা প্রথম লুডভিগ কর্তৃক মিউনিখের বর্তমান অবস্থানে স্থানান্তরিত হওয়ার পূর্বে। ১৮০২ সালে, বাভারিয়ার ম্যাক্সিমিলিয়ানের সম্মানে বাভারিয়ার রাজা প্রথম লুডভিগ আনুষ্ঠানিকভাবে বিশ্ববিদ্যালয়টি লুডভিগ ম্যাক্সিমিলিয়ান বিশ্ববিদ্যালয় () নামে নামকরণ করেন।
বিশেষ করে উনিশ শতকের পর থেকে মিউনিখ বিশ্ববিদ্যালয় জার্মানির পাশাপাশি ইউরোপ মহাদেশের অন্যতম মর্যাদাপূর্ণ বিশ্ববিদ্যালয় হিসেবে বিবেচিত হয়ে আসছে। এ বিশ্ববিদ্যালয়ের রয়েছে ৪২ জন নোবেল বিজয়ী (২০১৭ সাল পর্যন্ত)। নোবেল বিজয়ীদের সংখ্যা অনুযায়ী বিশ্বে এই বিশ্ববিদ্যালয়ের অবস্থান ষোলতম। এদের মধ্যে ভিলহেল্ম কনরাড র‌ন্টগেন, মাক্স প্লাংক, ভের্নার কার্ল হাইজেনবের্গ, অটো হান এবং থমাস মান অন্যতম। এছাড়াও পোপ ষোড়শ বেনেডিক্ট বিশ্ববিদ্যালয়ের ছাত্র এবং অধ্যাপক ছিলেন। সম্প্রতি জার্মান বিশ্ববিদ্যালয় উৎকর্ষ উদ্যোগ কর্তৃক বিশ্ববিদ্যালয়টি "অভিজাত বিশ্ববিদ্যালয়" উপাধি লাভ করেছে।
শিক্ষার্থীর সংখ্যা অনুসারে এলএমইউ বর্তমানে জার্মানির দ্বিতীয় বৃহত্তম বিশ্ববিদ্যালয়। ২০১৫/২০১৬ সালের শীতকালীন সেমিস্টারে, বিশ্ববিদ্যালয়ের মোট ম্যাট্রিকুলেডেট ছাত্র ছিল ৫১,০২৫ জন। এর মধ্যে ৮৬৭১ জন সম্পূর্ণ নতুন এবং আন্তর্জাতিক শিক্ষার্থীদের সংখ্যা ছিল ৭,৮১২ জন যা মোট শিক্ষার্থীর প্রায় ১৫%। বিশ্ববিদ্যালয়ের কার্যাবলি পরিচালনার জন্য ২০১৫ সালে বিশ্ববিদ্যালয়টির বাজেট ছিল মিলিয়ন (বিশ্ববিদ্যালয়ের হাসপাতালের বাজেট ব্যতীত)। হাসপাতালের বাজেটসহ ছিল বিলিয়ন।
ফিসব্রুন্নেন

ফিসব্রুন্নেন জার্মানির মিউনিখের কেন্দ্রে অবস্থিত মধ্যযুগের একটি ঝর্ণা। বর্তমানের ঝর্ণাটি ১৯৫৪ সালে জোসেফ হেন্সেলম্যান তৈরি করেন। তিনি কনার্ড নলের নব্য গথিক ঝর্ণার অংশ ব্যবহার করে এটি নির্মাণ করেন, যেটি দ্বিতীয় বিশ্বযুদ্ধে ধ্বংস হয়ে যায়।
ফিসব্রুন্নেন নিউ টাউন হলের মূল প্রবেশ পথে পুরাতন মিউনিখের মারিনপ্লাৎজের সামনে অবস্থিত।
স্না্নেনপ্লাজট , বর্তমানের মারিনপ্লাৎজে, ১৩১৮ সালে একটি ঝর্ণা তৈরি করা হয়েছিল, যেটির আসল অবস্থান এখন আর জানা যায় না। ১৩৪৩ সালে "নাগরিকের ঝর্ণা" নামে একটি ঝর্ণার উল্লেখ পাওয়া যায়, যেটিকে পরবর্তীতে "মার্কটব্রুন্নেন" বলা হয়। এটি চত্বরের উত্তরপূর্ব এলাকায় অবস্থিত ছিল, যেখানে বর্তমানের ফিসব্রুন্নেন অবস্থিত।
শহরের বাইরের পানির উৎস থেকে মিউনিখ শহরের কেন্দ্রে পানি আনার জন্য প্রথম পাইপলাইনটির নির্মাণ শেষ হবার পর, অনেকদিন ধরে মারিনপ্লাৎজের ঝর্ণাটিই ছিল একমাত্র ঝর্ণা যেটি নতুন পাইপলাইনটির সাথে সংযুক্ত ছিল। চারটি বড় নল দিয়ে এই ঝর্ণায় অনবরত পানি প্রবাহিত হতো।
বর্তমানের ফিসব্রুন্নেনের পূর্বের আকৃতিটি নকশা করেছিলেন কনরাড নল ১৮৬২ থেকে ১৮৬৫ সালে এবং ১৯ সেপ্টেম্বর ১৮৬৬ সাল থেকে এটির কার্যক্রম শুরু হয়। ব্রোঞ্জের মূর্তিগুলো তৈরি করেছেন ফার্দিনান্দ ভোন মিল্লার। মাছের ঝর্ণার পাশে ছিল চারজন পেশিবহুল কসাই, যারা এই ঝর্ণায় বালতি ভর্তি জল ঢালছেন। তাদের উপরে ছিল চারটি বাদ্যযন্ত্রসমেত শিশু। এবং সবার উপরে একটি উত্থাপিত কাপ হাতে এক প্রবীণ মজুর।
১৮৮৪ সালের ২৯ জুলাই থেকে, ঝর্নার পানি মাংফল ভ্যালে থেকে আসে। আর এটি ১৮৮৪ সালে অববাহিকা খনন করার একটি কারণ।
১৯৪৪ সালের দ্বিতীয় বিশ্বযুদ্ধের সময় ঝর্নাটি সম্পূর্ণ ধ্বংস হবার পর, জোসেফ হেন্সেলম্যান ১৯৫৪ সালে তা পুনরায় নির্মাণ করেন। এসময় তিনি বেঁচে যাওয়া মূর্তির তিনটি আকার ব্যবহার করেন। নল ঝর্ণাটির তিনজন সংগীতশিল্পীকেও পুনরায় তৈরি করা হয়েছে এবং এগুলো কার্লস্তরে পাওয়া যায়।
১৯৯১ সালে ঝর্ণাটি পুনরায় নির্মাণের সময়, মিউনিখের কুকুরের জন্য ভূমিতে পানি পান করার একটি ব্যবস্থা তৈরি করা হয়। সর্বশেষ ২০১১ সালের বসন্তে পুনঃসংস্কার করার সময়, ব্রোঞ্জের মূর্তিগুলি থেকে সাদা আস্তরণ সরিয়ে ফেলা হয় এবং এটিকে সংরক্ষিত করা হয়।
ঝর্ণায়, দ্বিতীয় বিশ্বযুদ্ধ পর্যন্ত রোজমোনটাগ (গোলাপি সোমবার, জার্মান উৎসব) শিক্ষানবিস কসাইদের মুক্তি দেয়া হতো।
১৭৯৩ সালে, চার্লস থিয়োডোর এই রীতি বন্ধ করে দেয়, যা রাজা দ্বিতীয় ম্যাক্সিমিলিয়ান অর্ধশতাব্দীর বেশি সময় পরে পুনরায় চালু করে। বিংশ শতাব্দীতে এই রীতি অনবরত পালন করা হয়।
এশ উইডনেসডেতে, মিউনিখের মেয়র, সাধারণত শহরের রাজ-সরকারের সাথে, একটি খালি টাকার থলে ফিসব্রুন্নেনের জলে ধোলাই করাতেন। এতে করে তাদের ধারণা ছিল পরের বছর শহরের কোষাগার পরিপূর্ণ হবে।
টাকার থলে ধোলাই, ১৫ শতকের দিকে নিম্নবিত্ত লোকদের জন্য একটি প্রথা ছিল। বিশেষ করে ১৯ শতকের সময় দূত এবং সাহায্যকারীরা খালি থলে দেখিয়ে তাদের বেতন বৃদ্ধির আবেদন করতো।
ফিসব্রুন্নেন মিউনিখের সবচেয়ে সমাবেশ স্থান, বিশেষ করে মিউনিখের আশেপাশের অঞ্চলগুলোর মানুষদের জন্য।
ডেথ ইন দি আফটারনুন

ডেথ ইন দি আফটারনুন () হল আর্নেস্ট হেমিংওয়ে রচিত অকল্পিত সাহিত্য গ্রন্থ। স্পেনীয় ষাড়ের লড়াই নিয়ে রচিত বইটি ১৯৩২ সালে প্রকাশিত হয়। বইটি ইতিহাস সম্পর্কে এবং হেমিংওয়ের ভাষ্যমতে ষাড়ের লড়াইয়ের ব্যাপকতার ধারণা দেয়। এতে ভয় ও সাহসিকতার গভীর ধারণা রয়েছে। সহায়ক গ্রন্থের পাশাপাশি এতে তিনটি অংশ রয়েছে: হেমিংওয়ের লেখনী, চিত্র ও বিভিন্ন পরিভাষার টীকা-টিপ্পনী।
হেমিংওয়ে ১৯২০-এর দশকে পাম্পলোনা ফিয়েস্তায় ষাড়ের লড়াই দেখার পর তিনি এতে আসক্ত হয়ে পড়েন, যা তিনি তার "দ্য সান অলসো রাইজেস" বইতে লিখেছিলেন। "ডেথ ইন দি আফটারনুন" বইতে তিনি ষাড়ের লড়াইয়ের অধিবিদ্যা সম্পর্কে আলোকপাত করেন, এবং এই রীতিকে তিনি জীবনের অর্থ ও তাৎপর্যের সাথে তুলনা বলে গণ্য করেন। ষাড়ের লড়াইয়ে তিনি জীবন ও মৃত্যুর মৌলিক প্রকৃতি খুঁজে পান।
"ডেথ ইন দি আফটারনুন" বইটি ১৯৩২ সালের ২৩শে সেপ্টেম্বর চার্লস স্ক্রিবনার্স সন্স থেকে প্রকাশিত হয় এবং প্রথম মুদ্রণের প্রায় ১০,০০০ কপি বিক্রি হয়।
"দ্য নিউ ইয়র্ক টাইমস"-এর আর. এল. ডিউফাস লিখেন, "বইটি শুধু সতর্কই নয়, এমনকি ষাড়ের লড়াই সংগঠিত হওয়ার পদ্ধতির খুঁটিনাটি বিষয়ে যথার্থ ব্যাখ্যা প্রদানকারী নয়, এটি কীভাবে সংগঠিত হয় ও দেখা হয় তার আধ্যাত্মিকতার চিত্রায়ন।" ম্যারিঅ্যান উইগিন্স "ডেথ ইন দি আফটারনুন" সম্পর্কে লিখেন "লেখনীর জন্য এটি পড়েন, কীভাবে তা বর্ণিত হয়েছে... তিনি আপনাকে এর [ষাড়ের লড়াই] মত করে তুলবে... আপনি যদি এটি বেশি বেশি পড়ুন, তবে তিনি আপনাকে এটি পছন্দ করাতে শুরু করবে, তিনি অবিশ্রান্ত।"
গ্রিন হিল্‌স অব আফ্রিকা

গ্রিন হিলস অব আফ্রিকা () হল মার্কিন কথাসাহিত্যিক আর্নেস্ট হেমিংওয়ে রচিত অকল্পিত সাহিত্য গ্রন্থ। এটি ১৯৩৫ সালে প্রকাশিত হয়। হেমিংওয়ের দ্বিতীয় অকল্পিত সাহিত্য গ্রন্থটি তার ও তার স্ত্রী পলিন ফাইফারের ১৯৩৩ সালের ডিসেম্বরে পূর্ব আফ্রিকায় একমাস ব্যাপী সাফারি ভ্রমণের অভিজ্ঞতা নিয়ে রচিত। বইটি চারটি অংশে বিভক্ত: "পারসুইট অ্যান্ড কনভারসেশন", "পারসুইট রিমেম্বরড", "পারসুইট অ্যান্ড ফেইলার", ও "পারসুইট অ্যাজ হ্যাপিনেস"।
"গ্রিন হিলস অব আফ্রিকা" শুরুতে স্ক্রিবনার্স ম্যাগাজিনে ধারাবাহিক আকারে ছাপা হয় এবং ১৯৩৫ সালে বই আকারে প্রকাশিত হয়। বইটি ১৯৩৫ সালের মে থেকে নভেম্বর পর্যন্ত ধারাবাহিক আকারে প্রকাশিত হয়। ১৯৩৫ সালের ২৫ অক্টোবরে প্রকাশিত বইটির প্রথম সংস্করণের ১০,৫০০ কপি বিক্রি হয়।
"গ্রিন হিলস অব আফ্রিকা" শুরুর দিকে একটি ইতিবাচক প্রতিক্রিয়া লাভ করে। "দ্য নিউ ইয়র্ক টাইমসের" সমালোচক জন চেম্বারলেন দাবি করেছেন: ""গ্রিন হিলস অব আফ্রিকা" হেমিংওয়ের অন্যতম প্রধান কাজ নয়। জনাব হেমিংওয়ে তার পদ্ধতিটি এতটাই সহজ করেছেন যে তার সমস্ত চরিত্রই "দ্য সান অলসো রাইজেস"-এর মত দুর্বোধ্য ভাষাগুলোতে সঠিকভাবে কথা বলেছে, সেগুলো ব্রিটিশ, অস্ট্রীয়, আরবি, ইথিওপীয় বা কিকুয়ু যাই হোক না কেন।" তবে, দু'দিন পরে একই সংবাদপত্রের সমালোচক সি. জি. পুর "গ্রিন হিলস অব আফ্রিকা"র প্রশংসা করে লিখেন "আমার পড়া যে কোনও জায়গায় বড় শিকারের উপর রচিত সেরা গল্প। এবং এর চেয়েও বড় কথা এটি অগ্রহণযোগ্য দ্বন্দ্বের লোকদের সম্পর্কে এবং ভ্রমণের আনন্দ এবং মদ্যপান, যুদ্ধ, শান্তি ও লেখার আনন্দ সম্পর্কে একটি বই।" ভাল পর্যালোচনা সত্ত্বেও হেমিংওয়ে বলেছিলেন সমালোচকেরা বইটির "নিঃশেষ" করে দিয়েছে। তিনি গভীর হতাশায় নিমজ্জিত হয়েছিলেন এবং বলেছিলেন "আমার মন্দ মাথা উড়িয়ে দিতে প্রস্তুত"। কয়েক মাসের মধ্যেই তিনি তার জীবনে ধনী নারী — তার স্ত্রী পলিন এবং তার উপপত্নী জেন মেসনের কুপ্রভাবকে দায়ী করেছিলেন। তার তিক্ততার ফলস্বরূপ আফ্রিকা সম্পর্কে দুটি গল্প ছিল: "দ্য শর্ট হ্যাপি লাইফ অব ফ্রান্সিস ম্যাকম্বার" এবং "দ্য স্নোস অব কিলিমাঞ্জারো", এতে স্বামীরা আধিপত্যসুলভ মহিলাদের বিয়ে করেছিল।
অনুশা দান্ডেকার

অনুশা দান্ডেকার (জন্ম: ৯ জানুয়ারী,১৯৮২) একজন ইন্দো-অস্ট্রেলীয় এমটিভি ভি.জে., অভিনেত্রী এবং গায়িকা। তিনি সেরা ভিজে এবং উপস্থাপিকা হিসাবে পরিচিত। তিনি বেশ কয়েকটি অনুষ্ঠানে উপস্থাপনা করেছেন।
বেলগাছা ইউনিয়ন, কুড়িগ্রাম সদর

বেলগাছা ইউনিয়ন বাংলাদেশের কুড়িগ্রাম জেলার কুড়িগ্রাম সদর উপজেলার একটি ইউনিয়ন।
জনশ্রুতি রয়েছে যে, ব্রিটিশ আমলে এখানে প্রচুর বেলগাছ ছিল বলেই এ ইউনিয়নের নাম হয়েছে বেলগাছা ইউনিয়ন। সেই বেলগাছের প্রাচুর্য এখন আর নেই; তবু বেলগাছা মৌজায় কিছু কিছু বেলগাছ এখনো মাথা উচু করে দাড়িয়ে থেকে এ ইউনিয়নের নামকরণের যথার্থতা টিকিয়ে রেখেছে। 
কুড়িগ্রাম জেলার সদর উপজেলার বেলগাছা ইউনিয়নের প্রতিষ্ঠাকাল কিংবা জন্মকালের নির্ভরযোগ্য তথ্য/ইতিহাস/দলিল অনেক সন্ধান করেও খুজে পাওয়া যায়নি। তবে এলাকার মুরুব্বীদের কাছ থেকে জানা যায়, ব্রিটিশ শাসনামলে আনুমানিক ১৯৪৪ সালে খামার বাসাবাড়ি ও বাষট্টি পরগণা-এ দু’টি গ্রাম নিয়ে বেলগাছা ইউনিয়ন গঠিত হয়। কুড়িগ্রাম পৌরসভার বর্তমান নাজিরা ও পলাশবাড়ী মৌজা তখন বেলগাছা ইউনিয়নের অন্তর্ভুক্ত ছিল। তৎকালে এ ইউনিয়নে হিন্দুদের ব্যাপক আধিক্য ও প্রভাব-প্রতিপত্তি ছিল। সেকারণেই এখানকার বেশীভাগ গ্রাম/মৌজার নামকরণ করা হয় হিন্দুদের নামানুসারে। যেমন-মুক্তারাম, নীলকণ্ঠ, হরিরাম, গংগাদাশ, ধনঞ্জয়, আত্মারাম, বিশ্বেশ্বর, কালে, কল্যাণ প্রভৃতি। ঐ সময় ইউনিয়ন পরিষদের নাম ছিল ইউনিয়ন বোর্ড।ইউনিয়ন বোর্ডের নেতৃত্বে ছিলেন গ্রাম প্রেসিডেন্ট। পরে পাকিস্তান আমলে ১৯৬২ সালে ইউনিয়ন বোর্ড পরিবর্তন করে ইউনিয়ন কাউন্সিল এবং গ্রাম প্রেসিডেন্ট পদ বিলুপ্ত করে চেয়ারম্যান পদবী রাখা হয়।
এর পূর্ব দিকে কুড়িগ্রাম পৌরসভা ও মোগলবাসা ইউনিয়ন, পশ্চিমে রাজারহাট উপজেলার চাকিরপাশার ইউনিয়ন, উত্তরে কাঁঠালবাড়ি ইউনিয়ন, দক্ষিণে রাজারহাট উপজেলার উমর মজিদ ই্উনিয়ন অবস্থিত।
এখানকার মোট জনসংখ্যা ৩৪,৩৫৩ জন।
মামুনুর রশিদ (রাজনীতিবিদ)

মামুনুর রশিদ একজন বাংলাদেশি রাজনীতিবিদ ও দশম জাতীয় সংসদ সদস্য। মামুনুর রশিদ জামালপুর-৪ আসন থেকে ২০১৪ সালে দশম জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হন।
মামুনুর রশিদ ৩১ ডিসেম্বর ১৯৬৮ সালে জামালপুর জেলায় জন্মগ্রহণ করেন। তিনি মাদ্রাসা থেকে আলিম ডিগ্রি অর্জন করেছে।
মামুনুর রশিদ রাজনীতিতে সক্রিয় এবং তিনি প্রথম বারের মতো সংসদ সদস্য নির্বাচিত হয়েছেন। এমপি থাকা অবস্থায় তার বিরুদ্ধে দুর্নীতি ও লুটপাটের অভিযোগ উঠেছে। এলাকায় কোনো উন্নয়ন না করে বরং টিআর, কাবিখা, নিয়োগ বাণিজ্যসহ নানা অপকর্মে লিপ্ত থাকার অভিযোগে তাকে মনোনয়ন বাতিল করা হয়।
সালাহউদ্দিন আহমেদ মুক্তি

সালাহউদ্দিন আহমেদ মুক্তি একজন বাংলাদেশি রাজনীতিবিদ ও দশম জাতীয় সংসদ সদস্য। সালাহউদ্দিন আহমেদ মুক্তি ময়মনসিংহ-৫ আসন থেকে ২০১৪ সালে দশম জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হন।
ময়মনসিংহের মুক্তাগাছা শহরের পয়ারকান্দি এলাকার বাসিন্দা সাবেক পৌর কমিশনার মৃত সিরাজউদ্দিন আহমেদের একমাত্র ছেলে সালাউদ্দিন আহমেদ মুক্তি ২ জানুয়ারি ১৯৭৩ সালে ময়মনসিংহ জেলায় জন্মগ্রহণ করেন। তিনি মাধ্যমিক পাশ।
সালাহউদ্দিন আহমেদ মুক্তি রাজনীতিতে সক্রিয় জাতীয় ছাত্র সমাজের মাধ্যমে তার রাজনীতি শুরু হয়। এরপর উপজেলা জাতীয় যুব সংহতির আহ্বায়ক হিসেবে দায়িত্ব পালন করে। পরে উপজেলা জাতীয় পার্টির সাধারণ সম্পাদকের দায়িত্ব পান। ২০১৪ সালের জাতীয় সংসদ নির্বাচনে মুক্তাগাছা আসনে তিনি জাতীয় পার্টি থেকে দলীয় মনোনয়ন পান এবং নির্বাচনে জয়ী হন।
গ্লেনডন গিবস

গ্লেনডন লিওনেল গিবস (; জন্ম: ২৭ ডিসেম্বর, ১৯২৫ - মৃত্যু: ২১ ফেব্রুয়ারি, ১৯৭৯) তৎকালীন ব্রিটিশ গায়ানার ডেমেরারা এলাকার জর্জটাউনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
কিছুটা রক্ষণাত্মক ভঙ্গীমায় খেলতেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, দলের প্রয়োজনে মাঝে-মধ্যে স্লো লেফট-আর্ম অর্থোডক্স বোলিং করতেন গ্লেনডন গিবস। ১৯৫০-এর দশকের পুরোটা সময় জুড়ে ব্রিটিশ গায়ানার পক্ষে খেলেন। তবে, বিখ্যাত ওয়েস্ট ইন্ডিয়ান ক্রিকেটার ল্যান্স গিবসের সাথে তার কোন আত্মীয়তার সম্পর্ক নেই।
১৯৪৯-৫০ মৌসুম থেকে ১৯৬২-৬৩ মৌসুম পর্যন্ত গ্লেনডন গিবসের প্রথম-শ্রেণীর খেলোয়াড়ী জীবন চলমান ছিল। এ সময়ে ব্রিটিশ গায়ানা দলের পক্ষে খেলতেন। ১৯৫১ সালে জর্জটাউনের বোর্দা ক্রিকেট গ্রাউন্ডে স্মরণীয় খেলা উপহার দেন। বার্বাডোসের বিপক্ষে ২১৬ রান তুলেন। এ পর্যায়ে লেসলি উইটের সাথে প্রথম উইকেট জুটিতে ৩৯০ রান সংগ্রহ করেছিলেন। ঐ সংগ্রহটি অদ্যাবধি ওয়েস্ট ইন্ডিয়ান ক্রিকেটে রেকর্ড হিসেবে চিত্রিত হয়ে রয়েছে। লেসলি উইট করেছিলেন ২৬২ রান।
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ পেয়েছিলেন গ্লেনডন গিবস। ২৬ মার্চ, ১৯৫৫ তারিখে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। ১৯৫৪-৫৫ মৌসুমে অস্ট্রেলিয়া ক্রিকেট দল ওয়েস্ট ইন্ডিজ গমন করে। জ্যামাইকার কিংস্টনে সিরিজের প্রথম টেস্টে খেলেন।
প্রথম ইনিংসে ১২ রান তুলে রন আর্চারের বলে এলবিডব্লিউতে পরিণত হন। দ্বিতীয় ইনিংসে বিল জনস্টনের বলে শূন্য রানে বোল্ড নেন। বল হাতে ০/৫ ও ০/২ বোলিং পরিসংখ্যান গড়েন। অস্ট্রেলিয়ার দ্বিতীয় ইনিংসে এভারটন উইকসের বলে ১ রান করা আর্থার মরিসের ক্যাচ তালুবন্দী করেছিলেন। এটিই এভারটন উইকসের একমাত্র উইকেট লাভ করা ছিল। পোর্ট অব স্পেনে অনুষ্ঠিত পরের টেস্টে এক টেস্টের বিস্ময়কারী লেনক্স বাটলার তার স্থলাভিষিক্ত হন।
ঐ খেলায় তার দল ৯ উইকেটে জয় পেলেও পরবর্তী টেস্টে তাকে দল থেকে বাদ দেয়া হয়। ঐ সময়ে ওয়েস্ট ইন্ডিজ দলে বিশ্বস্ত ও নির্ভরযোগ্য উদ্বোধনী ব্যাটসম্যানের চাহিদা থাকলেও পরবর্তীকালে আর তাকে ওয়েস্ট ইন্ডিজ দলে খেলার সুযোগ দেয়া হয়নি।
ক্রিকেট খেলা থেকে অবসর গ্রহণের পর আমৃত্যু গায়ানা ক্রিকেট কন্ট্রোল বোর্ডের প্রশাসক ও সম্পাদকের ভূমিকায় অবতীর্ণ হয়েছিলেন। এরফলে ওয়েস্ট ইন্ডিজ ক্রিকেট বোর্ডে প্রতিনিধিত্ব করতেন। ১৯৭৩ সালে সহকারী ব্যবস্থাপক হিসেবে ওয়েস্ট ইন্ডিজ দলকে নিয়ে ইংল্যান্ড গমন করেন। ২১ ফেব্রুয়ারি, ১৯৭৯ তারিখে ৫৪ বছর বয়সে গায়ানার জর্জটাউনে গ্লেনডন গিবসের দেহাবসান ঘটে।
ডিসেম্বর ২০১৮

ডিসেম্বর ২০১৮ বর্তমান সাধারণভাবে প্রচলিত বছরের দ্বাদশ মাস। এই মাসটি শনিবারে শুরু হয় এবং ৩১ দিন পর সোমবারে সমাপ্ত হয়। এই নিবন্ধটি ২০১৮ সালের ডিসেম্বর মাসে বিশ্বব্যাপী সংঘটিত বিভিন্ন ঘটনার সংক্ষিপ্ত-সার।
ইরুক ফিল্মস

"ইরুক ফিল্মস "' হলো একটি ভারতীয় চলচ্চিত্র নির্মাতা এবং পরিবেশনা প্রতিষ্ঠান। এটি ২০১৫ সালে সুদীপ্ত চাকমা দ্বারা প্রতিষ্ঠা লাভ করে। এটি আগরতলা, ভারত ভিত্তিক একটি প্রতিষ্ঠান যেটি মুলত চাকমা চলচ্চিত্র নির্মাণ এবং পরিবেশন করে থাকে।
দ্য হাসেল (চলচ্চিত্র)

দ্য হাসেল ক্রিস এডিসন পরিচালিত এবং স্ট্যানলি শ্যাপিরো, পল হ্যানিং, ডেল লুনার ও জ্যাক শেপার রচিত 
২০১৯ সালের একটি মার্কিন হাস্যরসাত্মক চলচ্চিত্র। এটি ১৯৯৮ সালের "ডার্টি রটেন স্ক্রাউন্ডেলস" চলচ্চিত্রের নারীকেন্দ্রীক পুণঃনির্মাণ, যেটি নিজেও ১৯৬৪ সালের "বেড টাইম স্টোরি" চলচ্চিত্রের পুণঃনির্মাণ। চলচ্চিত্রটিতে অভিনয় করেছেন অ্যান হ্যাথাওয়ে, রেবেল উইলসন, অ্যালেক্স শার্প এবং ডিন নরিস। দুইজন নারীর এক কোটিপতিকে প্রতারিত করার প্রচেষ্টাকে নিয়ে চলচ্চিত্র নির্মিত।
২০১৯ সালে ১০ই মে ইউনাইটেড আর্টিস্ট রিলিজিং কর্তৃক যুক্তরাষ্ট্রের প্রেক্ষাগৃহে মুক্তি পায়, যখন আন্তর্জাতিক বাজারে এর পরিবেশক ছিল ইউনিভার্সাল পিকচার্স। চলচ্চিত্রটি সমালোচকদের কাছ থেকে নেতিবাচক প্রতিক্রিয়া পেয়েছে, যারা একে "খালি" ও " সস্তা" বলে উল্লেখ করেছে।
দুই প্রতারক, বাস্তববুদ্ধীসম্পন্ন জোসেপাইন এবং কিছুটা সদয় পেনি, ধনীদের প্রতারিত করার উদ্দেশ্যে ফ্রেঞ্চ রিভেরার পথে তাদের একে অপরের সাথে দেখা হয়। প্রাথমিকভাবে তারা পরস্পরের বিরুদ্ধে কাজ করলেও অবশেষে পেনি জোসেপাইনকে বলে যেভাবে সে প্রতারণা করে তাকেও তা শেখাতে। এটা প্রথমে কাজ করে, কিন্তু পরে তারা দুজনেই থমাস ওয়েস্টবার্গ নামে এক ধনী প্রযুক্তি ব্যবসায়ীকে প্রতারিত করতে প্রতিদ্বন্দ্বীতা শুরু করে।
পেনি তার প্রতি সহানুভূতিশীল হতে শুরু করে, যখন সে দেখে যে, সে একজন ভালো মানুষ এবং সে একটি নতুন অ্যাপ তৈরী করতে চায়। শেষ পর্যন্ত তার অ্যাপের জন্য টাকা নেওয়ার মাধ্যমে থমাস পেনি ও জোসেপাইন উভয়কেই প্রতারিত করে। সে জানায় যে, সে হলো মেডুসা নামের এক কূখ্যাত প্রতারকের নাতী।
কিছুদিন পর তাদের দুজনের সাথে থমাসের আবারও দেখা হয় এবং তাদের তিনজন মিলে দল হিসেবে কাজ করার প্রস্তাব দেয় এবং তারাও রাজী হয়।
দ্য স্নোস অব কিলিমাঞ্জারো (ছোটগল্প)

"দ্য স্নোস অব কিলিমাঞ্জারো" () হল আর্নেস্ট হেমিংওয়ে রচিত ছোটগল্প। এতি ১৯৩৬ সালে "এস্কোয়ার" ম্যাগাজিনে প্রকাশিত হয়। পরে এটি ১৯৩৮ সালে "দ্য ফিফথ কলাম অ্যান্ড দ্য ফার্স্ট ফোর্টি-নাইন স্টোরিজ" ও ১৯৬১ সালে "দ্য স্নোস অব কিলিমাঞ্জারো অ্যান্ড আদার স্টোরিজ" ছোটগল্প সংকলনে পুনঃপ্রকাশিত হয় এবং "দ্য কমপ্লিট শর্ট স্টোরিজ অব আর্নেস্ট হেমিংওয়ে: দ্য ফিন্সা ভিগিয়া সংস্করণ (১৯৮৭)-এ অন্তর্ভুক্ত করা হয়।
এই ছোটগল্পটি ১৯৫২ সালে "দ্য স্নোস অব কিলিমাঞ্জারো" চলচ্চিত্রে গৃহীত হয়। হেনরি কিং পরিচালিত চলচ্চিত্রটিতে হ্যারি চরিত্রে গ্রেগরি পেক, হেলেন চরিত্রে সুজান হেওয়ার্ড, ও সিনথিয়া গ্রিন চরিত্রে আভা গার্ডনার অভিনয় করেন। চলচ্চিত্রটির সমাপ্তিতে এই গল্পের সমাপ্তির সাথে মিল ছিল না।
সঙ্গীতা আজাদ

সঙ্গীতা আজাদ হলেন একজন ভারতীয় রাজনীতিবিদ, যিনি বহুজন সমাজ পার্টির রাজনীতির সাথে যুক্ত। সপ্তদশ লোকসভা নির্বাচনে তিনি লালগঞ্জ লোকসভা কেন্দ্র থেকে লোকসভা সদস্য হিসেবে নির্বাচিত হন।
জ্যোৎস্না মাহান্ত

জ্যোৎস্না মাহান্ত হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। সপ্তদশ লোকসভা নির্বাচনে তিনি করবা লোকসভা কেন্দ্র থেকে লোকসভা সদস্য হিসেবে নির্বাচিত হন।
দ্য শর্ট হ্যাপি লাইফ অব ফ্রান্সিস ম্যাকম্বার

"দ্য শর্ট হ্যাপি লাইফ অব ফ্রান্সিস ম্যাকম্বার" () হল আর্নেস্ট হেমিংওয়ে রচিত ছোটগল্প। আফ্রিকার পটভূমিতে রচিত বইটি "দ্য স্নোস অব কিলিমাঞ্জারো"-এর সাথে "কসমোপলিটান" ম্যাগাজিনের ১৯৩৬ সালের সেপ্টম্বর সংখ্যায় প্রকাশিত হয়েছিল। গল্পটি ১৯৪৭ সালে জোল্টান কর্ডার চলচ্চিত্র "দ্য ম্যাকম্বার অ্যাফেয়ার" (১৯৪৭)-এ উপযোগ করা হয়েছিল।
"দ্য শর্ট হ্যাপি লাইফ অব ফ্রান্সিস ম্যাকম্বার" গল্পটি "কসমোপলিটান" ম্যাগাজিনের ১৯৩৬ সালের সেপ্টম্বর সংখ্যায় প্রকাশিত হয়েছিল এবং পরে ১৯৩৮ সালে "দ্য ফিফথ কলাম অ্যান্ড দ্য ফার্স্ট ফোর্টি-নাইন স্টোরিজ" গল্প সংকলনে প্রকাশিত হয়েছিল।
"দ্য শর্ট হ্যাপি লাইফ অব ফ্রান্সিস ম্যাকম্বার" গল্পটি ১৯৪৭ সালে জোল্টান কর্ডার চলচ্চিত্র "দ্য ম্যাকম্বার অ্যাফেয়ার" (১৯৪৭)-এ উপযোগ করা হয়েছিল। এতে শ্রেষ্ঠাংশে অভিনয় করেছিলেন গ্রেগরি পেক, জোন বেনেট ও রবার্ট প্রেস্টন।
মঙ্গল গ্রহের পৃথিবীকরণ

মঙ্গল গ্রহের পৃথিবীকরণ হল গ্রহ প্রযুক্তিবিদ্যার একটি অনুমানাত্মক প্রক্রিয়া। এই প্রক্রিয়ার মাধ্যমে পরিবেশের একটি বড়ো অংশকে মানুষের বাসযোগ্য করার জন্য মঙ্গল গ্রহের পৃষ্ঠতল ও জলবায়ুকে সুচিন্তিতভাবে পরিবর্তিত করার চিন্তা করা হয়, যাতে ওই গ্রহে উপনিবেশ স্থাপন অধিকতর নিরাপদ ও স্থিতিশীল হয়।
মানবজাতি সামনের শতকে নিজেদের অস্ত্বিত অন্য গ্রহসমূহে নিয়ে যাবার চিন্তা থেকেই মঙ্গল গ্রহকে পৃথিবীকরণের উদ্দ্যেশে নেমেছে।মানবজাতির চূড়ান্ত উন্নতির একটি ধাপ হবে মঙ্গল গ্রহের পৃথিবীকরণ এর মধ্য দিয়ে। এর লক্ষ্যে নাসা, স্পেস এক্স, ভারতীয় মহাকাশ গবেষণা কেন্দ্র, সংযুক্ত আরব আমিরাতসহ অনেকগুলো দেশ এবং প্রতিষ্ঠান তাদের মহাকাশ যান মঙ্গলে পাঠিয়েছে।বিশ্বের বড় বড় দেশ থেকে শুরু করে বাংলাদেশের বিশ্ববিদ্যালইয়গুলোতেও রোবটিক্সবিদ্যা পড়ানো হচ্ছে এই লক্ষ্যে যে এই রোবট দিয়ে গবেষণা করে আরো দ্রুত মঙ্গলে যাওয়ার ব্যবস্থা করা।
পৃথিবীকরণের যে কয়েকটি ধারণা রয়েছে, তার মধ্যে কতকগুলির ক্ষেত্রে অর্থনৈতিক ও প্রাকৃতিক সম্পদ-সংক্রান্ত বাধা বিদ্যমান। ২০১৮ সালের হিসাব অনুযায়ী, বর্তমান প্রযুক্তির ব্যবহারের মাধ্যমে মঙ্গল গ্রহের পৃথিবীকরণ সম্ভবপর নয়। বায়ুমণ্ডলের কার্বন ডাই অক্সাইড বৃদ্ধি এবং তার ফলে বায়ুমণ্ডলের জলীয় বাষ্প বৃদ্ধির মাধ্যমে যে গ্রিনহাউস উষ্ণায়ন সম্ভব, তার দ্বারা জলবায়ু পরিবর্তনের প্রস্তাব রাখা হয়। কিন্তু মঙ্গল গ্রহে যথেষ্ট পরিমাণে কার্বন ডাই-অক্সাইড নেই যা ফিরিয়ে এনে বাস্তবক্ষেত্রে গ্রহটির উষ্ণায়ন ঘটানো সম্ভব।
ভবিষ্যৎ জনসংখ্যা বৃদ্ধি, সম্পদের চাহিদা এবং পৃথিবী ধ্বংস-সংক্রান্ত পরিস্থিতির বিকল্প হিসাবে পৃথিবীর বাইরে মঙ্গল, চাঁদ ও অন্যান্য মহাজাগতিক বস্তুর উপর মানুষের বসতি স্থাপন করা প্রয়োজন। মহাকাশে উপনিবেশ স্থাপনের মাধ্যমে সৌরজগতের শক্তি ও ভৌত উপাদান সংগ্রহ সহজ হবে।
অনেক দিক থেকেই সৌরজগতের অন্যান্য গ্রহগুলির তুলনায় মঙ্গল গ্রহের সঙ্গেই পৃথিবীর সাদৃশ্য বেশি। মনে করা হয় যে, অতীতে এই গ্রহের পরিবেশ আরও বেশি পরিমাণে পৃথিবী-সদৃশ ছিল। সেই সময় এই গ্রহের বায়ুমণ্ডল অধিকতর ঘনীভূত ছিল এবং প্রচুর পরিমাণে জলও বিদ্যমান ছিল। বায়ুমণ্ডলের এই ঘনত্ব ও জল কোটি কোটি বছরের কালক্রমে বিলীন হয়ে যায়। সাদৃশ্য ও নৈকট্যের ভিত্তিতে সৌরজগতে পৃথিবীকরণের সম্ভাব্য প্রধান লক্ষ্যগুলির মধ্যে অন্যতম এই মঙ্গল গ্রহ।
পৃথিবীকরণের পার্শ্বপ্রতিক্রিয়ার মধ্যে উল্লেখযোগ্য হল মঙ্গল গ্রহে যদি স্থানীয় জীবনের অস্তিত্ব থাকে এবং সে জীবন যদি অনুজীবীয় জীবনও হয়, তবে সেই জীবনের সম্ভাব্য স্থানচ্যুতি বা অবলুপ্তি।
মঙ্গল গ্রহের পরিবেশ এই গ্রহের পৃথিবীকরণের সামনে বেশ কিছু বাধা উপস্থাপন করেছে এবং কয়েকটি প্রধান পরিবেশ-সংক্রান্ত কারণে এই গ্রহের পৃথিবীকরণের সুযোগও সীমাবদ্ধ হয়ে। পৃথিবী ও মঙ্গল গ্রহের নিম্নলিখিত পার্থক্যগুলিকে অতিক্রম করতে পারলে তবেই এই গ্রহের পৃথিবীকরণ সম্ভব:
দ্য ডেঞ্জারাস সামার

দ্য ডেঞ্জারাস সামার () হল মার্কিন লেখক আর্নেস্ট হেমিংওয়ে রচিত অকল্পিত সাহিত্য গ্রন্থ। বইটিতে ১৯৫৯ সালের গ্রীষ্মে ষাঁড়ের লড়াইবিদ লুইস মিগেল দোমিঙ্গুইন ও আন্তোনিও ওর্দোনেসের মধ্যে দ্বন্দ্বের বর্ণনা রয়েছে। এই বইটিকে হেমিংওয়ের শেষ বই বলে উল্লেখ করা হয়।
"দ্য ডেঞ্জারাস সামার" হল ১৯৫৯ সালের অক্টোবর থেকে ১৯৬০ সালের মে মাসের মধ্যে "লাইফ" ম্যাগাজিনের জন্য হেমিংওয়ের রচিত ৭০,০০০ শব্দের পাণ্ডুলিপির সম্পাদিত সংস্করণ। হেমিংওয়ে তার ঘনিষ্ঠ বন্ধু উইল ল্যাং জুনিয়রকে স্পেনে এসে "লাইফ" ম্যাগাজিনকে এই গল্পটি দেওয়ার জন্য ডেকে পাঠান। বইটি মূল পাণ্ডুলিপি থেকে সম্পাদনা করে হেমিংওয়ে মার্কিন প্রকাশক চার্লস স্ক্রিবনার্স সন্স। বইটির ৩০,০০০ শব্দের রচনা ১৯৬০ সালের সেপ্টেম্বর মাসে "লাইফ" ম্যাগাজিনে তিনটি ধারাবাহিক কিস্তিতে প্রকাশিত হয়।
আবাবিল (অলৌকিক পাখি)

আবাবিল () হল ইসলাম ধর্মের মূলগ্রন্থ কুরআনের সূরা ফীলে বর্ণিত এক অলৌকিক পাখি, যা কাবা ধ্বংস করতে আসা আকসুম রাজ্যের রাজা আবরাহার হস্তিবাহিনীকে ক্ষুদ্র কঙ্করাঘাতে ধ্বংস করেছিল বলে মুসলিমরা বিশ্বাস করে।
কুরআনে পাখিটি বোঝাতে ""তইরন আবাবিল"" (طَيْرًا اَبَابِيلَ) শব্দগুচ্ছটি ব্যবহৃত হয়েছে এবং বাংলায় শব্দগুচ্ছটি অনুবাদ করা হয়েছে "ঝাঁকে ঝাঁকে পাখি" হিসেবে।
আবাবিল পাখি কর্তৃক আবরাহার হস্তিবাহিনী ধ্বংস হয়েছিল নবী মুহাম্মাদের জন্মগ্রহণের পঞ্চাশ/পঞ্চান্ন দিন পূর্বে।
রক্তগোটা

রক্তগোটা বা রক্তগোলা (বৈজ্ঞানিক নাম:"Haematocarpus validus") হচ্ছে মেনিস্পারমাসি পরিবারের একটি সপুষ্পক উদ্ভিদ প্রজাতি। নরম কাণ্ডের গাছটি বিরুত জাতীয়। গাছটি বাংলাদেশের পার্বত্য চট্টগ্রামের পাহাড়ি অঞ্চলে জন্মে।
বনু যায়েদ

বনু যায়েদ বা বনি যায়েদ অথবা বানি যায়েদ (আরবি بني زيد) হলো আরব উপদ্বীপের একটি প্রাচীন ও সম্মানিত গোত্র, যাদের শিকড় নজদ অঞ্চলের শাকারা এলাকায় প্রোথিত। এই গোত্রের ইতিহাস আরব উপসাগরীয় অঞ্চলের সামাজিক, সাংস্কৃতিক ও রাজনৈতিক প্রেক্ষাপটে গুরুত্বপূর্ণ ভূমিকা রেখেছে।
বনি যায়েদ গোত্রের উৎপত্তি আরব উপদ্বীপের মধ্যাঞ্চল, বিশেষ করে সৌদি আরবের নজদ অঞ্চলের শাকারা এলাকায়। "বনি" শব্দটি আরবি "বনু" (بنو)-এর পরিবর্তিত রূপ, যার অর্থ "সন্তানগণ" বা "বংশধর", এবং "যায়েদ" হচ্ছে গোত্রের পূর্বপুরুষের নাম। সুতরাং "বনি যায়েদ" অর্থ হয় "যায়েদ-এর বংশধরগণ"।
এই গোত্রটি মূলত কৃষিকাজ, উট ও ভেড়া পালন এবং বাণিজ্যের মাধ্যমে জীবনধারণ করত। পরবর্তীকালে গোত্রটির কিছু অংশ উপসাগরীয় বিভিন্ন অঞ্চলে, বিশেষ করে সংযুক্ত আরব আমিরাত, কুয়েত ও কাতারে স্থানান্তরিত হয়।
বনি যায়েদ গোত্র বহু প্রজন্ম ধরে আরব সমাজে প্রভাবশালী হিসেবে পরিচিত। এদের মধ্যে অনেকেই জ্ঞানী, কবি, বিচারক এবং রাজনীতিবিদ হিসেবে খ্যাতি অর্জন করেছেন। কিছু গবেষণায় দেখা যায় যে, এই গোত্র শিক্ষা, বিচার এবং ধর্মীয় নেতৃত্বের ক্ষেত্রে গুরুত্বপূর্ণ ভূমিকা পালন করেছে। এই গোত্রের সদস্যদের মধ্যে রয়েছে:
বনু উকায়িল

বনু উকায়িল ( ) একটি প্রাচীন আরব গোত্র যারা পূর্ব আরব ও ইরাকের ইতিহাসে গুরুত্বপূর্ণ ভূমিকা পালন করেছে। তারা বড় বানুর আমির সংঘের বনু কাব শাখার অন্তর্গত ছিল।
বনু 'আমির কনফেডারেশন গোত্রের মূল আবাসভূমি ছিলো পশ্চিম আরবে, হেজাজ এবং নজদের সীমান্তে। উকায়িল শাখা দক্ষিণে সরে গিয়ে বৃহৎ উপত্যকা আল-আকিকে বসতি স্থাপন করে (আজকের দিনে তা ওয়াদি আল দাওয়াসির নামে পরিচিত ), যা তারা পরে দাবি তাদের জন্য মুসলিম নবী মুহাম্মদ স্থানটি নির্ধারণ করে দিয়েছেন। আব্বাসীয় যুগের সময়, বনুর আমিরের অধিকাংশ লোক নজদ থেকে ইরাক ও সিরিয়ায় চলে যান। উকালিয়রা সবার শেষে নজদ ত্যাগ করে এবং ইউফ্রেটিস নদীর তীরে বসতি স্থাপন করে। গোত্রের একটি অংশ উকাইলিয় রাজবংশ প্রতিষ্ঠা করেছিল, যা মোসুল ও উত্তর মেসোপটেমিয়ায় অন্যান্য অঞ্চলের নিয়ন্ত্রণ করেছিল। যদিও অবশিষ্ট বড় অংশ যাযাবর রয়ে গেছিলো। উকাইলিয় রাজবংশের পতন হলে তিনটি বড় উকাইলিয় গোত্র খাজাফাহ, উবাদাহ এবং মুনতাফিক দক্ষিণ ইরাকে বসতি স্থাপন করে এবং তাদের উত্তরসূরিগণ বর্তমানে সে অঞ্চলে বাস করছে।
ইবনে খালদুনের মতে, উকায়িলদের আরেকটি শাখা আল-হাসার কাছাকাছি আরবের পূর্বাঞ্চলে বসতি স্থাপন করে। সেখানে তারা বনু আমিরের অন্য অনেক গোত্রের মতো কারামাতিয়দের সাথে জোট গঠন করে। কারামাতিরা এক সময়ে উকাইলিয় রাজবংশের অধীনে চলে যায়। ১৩ শতকের মধ্যভাগে উকায়িল নেতা উসুফুর  ইবনে রশিদ উকাইলিয় রাজবংশ বাদ দিয়ে উসুফুরিয় রাজবংশের পত্তন করে যা ১৩৩০ সাল পর্যন্ত টিকে থাকে। এরপরে এই অঞ্চল কাতিফে শিয়া জারওয়ানিদ গোত্রের অধীনে চলে যায়।
নলুয়ার হাওর

নলুয়ার হাওর বাংলাদেশের সিলেট বিভাগের সুনামগঞ্জ জেলার জগন্নাথপুর উপজেলার সবচেয়ে বড় হাওর। এই হাওর জগন্নাথপুর উপজেলা ছাড়াও দিরাই ও ছাতক উপজেলায় বিস্তৃত। 
সুনামগঞ্জ জেলার ধান চাষের সব চেয়ে বড় উৎস এই হাওর। বর্ষাকালে নলুয়ার হাওরের মাধ্যমে নদীপথে বিভিন্ন স্থানে যাতায়াত করা যায়। জগন্নাথপুর উপজেলা মাছ উৎপাদনের জন্য বিখ্যাত একটি স্থান। দেশি হরেক রকমের মাছ উৎপাদনের ক্ষেত্রে নলুয়ার হাওর গুরুত্বপূর্ণ ভূমিকা রেখে আসছে।
প্রতিবছর অসংখ্য পরিযায়ী পাখি আসে এই হাওরে। যার মধ্যে রয়েছে বালিহাঁস পাতিসরালি, পানকৌড়ি, সাদাবক ও জল ময়ুরী।
নলুয়ার হাওরে প্রায় ২০০ প্রজাতির মাছ রয়েছে। এ হাওরের বিখ্যাত মাছের মধ্যে প্রথমেই উল্লেখ করা যায় মহাশোলের কথা।
নলুয়ার হাওরে উদ্ভিদের মধ্যে অন্যতম হলো জলজ উদ্ভিদ। এছাড়া আছে হিজল, করচ, বরুণ, পানিফল, হেলেঞ্চা, বনতুলশী, নলখাগড়া, বল্লুয়া, চাল্লিয়া ইত্যাদি জাতের উদ্ভিদও।
মইয়ার হাওর

মইয়ার হাওর বাংলাদেশের সুনামগঞ্জ জেলার জগন্নাথপুর উপজেলায় অবস্থিত একটি হাওর। এটি জগন্নাথপুরের দ্বিতীয় বৃহত্তম হাওর।
জগন্নাথপুর শহর থেকে আধা কিলোমিটার দূরে মইয়ার হাওরের অবস্থান। আগে এখানে বোরো আবাদ হতো এখানে। ১৯৯৯ সালে হাওরের ভেতর দিয়ে সড়ক নির্মাণ হলে এর স্বাভাবিক পানিপ্রবাহ বন্ধ হয়ে যায়। ফলে হাওরটি ধীরে ধীরে মরতে বসেছে। বর্তমানে জগন্নাথপুর উপজেলা সদর থেকে প্রায় দুই কিলোমিটারজুড়ে হাওরের জমি আবাসিক এলাকায় পরিণত হয়েছে। ঠিকমতো চাষাবাদ না হওয়ায় অনেকেই জমি বিক্রি করে দিয়েছেন। বেশির ভাগ ক্রেতা সেসব জমিতে ঘর তুলেছেন।
রাজা রানী রাজি

রাজা রানী রাজি ২০১৮ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন রাজীব কুমার বিশ্বাস। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন যশ দাশগুপ্ত, বনি সেনগুপ্ত ও ঋত্বিকা সেন। 
রাজা (বনি সেনগুপ্ত) অনর্থক সহচর, যিনি বারবার কলেজ পরীক্ষায় ব্যর্থ হন এবং তার বন্ধু গোবিন্দ (পার্থসারথি চক্রবর্তী) এর সাথে অলস সময় কাটান। গোবিন্দের পাওয়ারপাগলু সেলুন নামে একটি সেলুন রয়েছে। তৃতীয়বার চূড়ান্ত পরীক্ষায় যাবার সময় রাজা হঠাৎ তার সহপাঠী ইশা ( ঋত্বিকা সেন ) জুড়ে এসেছিলেন এবং প্রায় প্রথম দর্শনেই তার প্রেমে পড়ে যান। তবে রাজা ইংরেজি ভাষা সম্পর্কে কোনও ধারণা রাখে না এবং 'ক্ষমা' শব্দের অর্থ বুঝতে ব্যর্থ হয় যা রাজা প্রতিটি প্রস্তাবের পরে ইশা সর্বদা বলে গোবিন্ডার নির্দেশনায় ইশাকে উজ্জীবিত করার রাজার প্রচেষ্টাও অনিচ্ছাকৃতভাবে হাস্যকর নয়। ইশা খিটখিটে হয়ে উঠছে।
পড়াশুনা করা ,ইশা, যিনি প্রথমে রাজাকে ঘৃণা করেছিলেন, হঠাৎ তাকে আকর্ষণীয় দেখা শুরু করলেন যখন তার বড় বোন রাজার বড় ভাইয়ের সাথে বিবাহ বন্ধনে আবদ্ধ হয়েছেন, যিনি পশু চিকিৎসক ছিলেন। রাজা যখন তার বড় বোন, যিনি এখন তার শ্যালক, তার কাছে বিয়ের ক্ষেত্রে ইশার হাত চাইলে তার প্রথম রিয়েলিটি চেক হয়। তিনি তাকে বলেছিলেন যে, এমনকি রাজা নিজেও কেউ তার বা তার বোনকে তার মতো কোনও সহকর্মীর সাথে বিবাহ করতে চান না, যার জীবনে কোনও আকাঙ্ক্ষা নেই এবং আয়ের কোনও উৎস নেই। তারপরে রাজা জীবনে আয় করার লক্ষ্য রাখে। তিনি তার পরিবারকে চ্যালেঞ্জ জানিয়েছিলেন যে ছয় মাসে তিনি একটি চাকরি পাবেন এবং নিজের জন্য অর্থ উপার্জন করবেন।
রাজা অযোগ্য, তা জানার পরেও তিনি ক্ষোভের জন্য তাকে বাড়ি ছেড়ে চলে যেতে অনুরোধ করার জন্য ক্ষমা চেয়েছিলেন এবং তার বাবা যে ব্যাংকটি কাজ করেন তার কাছ থেকে কোনও অজানা উদ্দেশ্যে দেওয়ার মাধ্যমে তাকে সাহায্য করার জন্য প্রস্তুত হন। পরে, তিনি যখন ছিলেন রাজার অযোগ্যতার প্রায় নিশ্চিত হয়ে তিনি হঠাৎ তাকে তাকে বিয়ে করতে বলেন এবং তার দায়িত্ব নেওয়ার প্রতিশ্রুতি দেন। রাজা একটি টিউশন সেন্টার শুরু করলেন। তার সমস্ত নিয়োগপ্রাপ্ত শিক্ষকরা ব্যর্থ মধ্যমিক শিক্ষার্থীদের কদর্যতা দেখে পালিয়ে যায়। তারপরে তিনি এমএ পাস করা বিজ্ঞানের একজন অন্ধ ম্যাডামকে ভর্তি করলেন, যার সাথে তার দেখা হয়েছিল ইশার জন্য ফ্রি মোবাইল কেনার সময়। তার শিক্ষার মাধ্যমে সমস্ত শিক্ষার্থী ভাল যোগ্যতার সাথে পরীক্ষায় উত্তীর্ণ হয় এবং কোচিং সেন্টারটি সুনামের সাথে চলতে শুরু করে। তবে, রাজা aণ না দেওয়ার জন্য গোবিন্দ যেহেতু ইশার বাবাকে একটি সম্মেলনে অপমান করেছিলেন, তিনি বিদেশের আরেক ছেলে আদিত্যকে বেছে নিয়েছিলেন (যশ দাশগুপ্ত ) ইশার বিয়ের জন্য। তবে ছেলের অন্য একটি মেয়ের সাথে অন্য সম্পর্ক রয়েছে বলে তিনি ইশার বাবাকে রাজার সাথে ইশার বিয়ে করার জন্য স্বীকার করেছেন। আর ইশার ও রাজার বিবাহ হয়।
কালেক্টর (কমিক্স)

দ্য কালেক্টর (ট্যানেলিয়ার টিভান) হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক চরিত্র। চরিত্রটি কমিক বইয়ে রৌপ্য যুগে 
প্রথমবারের জন্য আবির্ভাব করে এবং মার্ভেলের ধারাবাহিকতায় পাঁচ দশকের চেয়েও বেশি সময় ধরে আবির্ভূত হতে থাকে।
বেনিসিও দেল তোরো মার্ভেল সিনেম্যাটিক ইউনিভার্স চলচ্চিত্র "" (২০১৩; একটি মধ্য-স্বীকৃতি দৃশ্যে), "গার্ডিয়্যান্স অফ দ্য গ্যালাক্সি" (২০১৪) এবং "" (২০১৮)-এ চরিত্রটির ভূমিকায় অভিনয় করেন।
দ্য ইনফিনিটি গন্টলেট

দ্য ইনফিনিটি গন্টলেট হলো মার্ভেল কমিক্স দ্বারা প্রকাশিত একটি মার্কিন কমিক বই কাহিনিসূত্র। কমিক বইটি এটির বৈশিষ্ট্য করা বস্তুটির নামে নামকরণ করা হয় এবং এতে রয়েছে চয়টি-সংস্করণের একটি সীমিত ধারাবাহিক, যা জিম স্টারলিন দ্বারা লিখিত এবং জর্জ পেএরেজ ও রন লিম দ্বারা পেন্সিল ব্যবহার করে অঙ্কিত।
শ্রীপুর জমিদার বাড়ি

শ্রীপুর জমিদার বাড়ি বাংলাদেশ এর মাগুরা জেলার শ্রীপুর উপজেলার এক ঐতিহাসিক জমিদার বাড়ি। এই জমিদার বাড়ি নিয়েই বিশ্ব কবি রবীন্দ্রনাথ ঠাকুর "বৌঠাকুরানীর হাট" উপন্যাসটি রচনা করেছিলেন।
১৫০০ শতাব্দী পর্যন্ত মূলত এখানের জমিদারী ছিল নবাব আলীবর্দী খাঁর আওতায়। পরে তিনি উক্ত জমিদারী অঞ্চল সারদা রঞ্জন পালের কাছে বিক্রি করে দেন। তারপরই তিনি এখানে নিজের জমিদারী প্রতিষ্ঠা করেন। তবে এই জমিদার বাড়িটি নির্মাণ করার পূর্বে জমিদার সারদা রঞ্জন পাল চৌধুরী তার মেয়ে বিভা রানী পালের সাথে তৎকালীন যশোরের প্রভাবশালী রাজা প্রতাপাদিত্যের ছেলে উদয়াদিত্যের বিয়ে দেন। তারপর রাজা প্রতাপাদিত্যের সহযোগিতায় এই জমিদার বাড়িটি নির্মাণ করেন। কথিত আছে যে, জমিদার সারদা রঞ্জন পাল চৌধুরীর মেয়ে বিভা রানী পাল চৌধুরীকে নিয়েই কবি গুরু রবীন্দ্রনাথ ঠাকুর তার একটি উপন্যাস লিখেছিলেন। উপন্যাসটির নাম "বৌঠাকুরানীর হাট" ছিল।
গবেষকদের মতে, যশোরের রাজা প্রতাপাদিত্যের ছেলে উদয়াদিত্যের সঙ্গে বিয়ে হয় শ্রীপুরের জমিদার সারদা রঞ্জন পালের কন্যা বিভা রানী পালের। প্রতাপাদিত্য ছিলেন অত্যন্ত প্রভাবশালী রাজা, আর সারদা রঞ্জন ছিলেন তাঁর তুলনায় উদার মনের মানুষ। এ নিয়ে দু'জনের মধ্যে সম্পর্কের দূরত্ব সৃষ্টি হয়। এর প্রভাব পড়ে বিভার সংসারে। এই কাহিনীকে উপজীব্য করেই রবীন্দ্রনাথ রচনা করেন "বৌ-ঠাকুরাণীর হাট"।
প্রত্নতত্ত্ব বিভাগ 'শ্রীপুর জমিদার বাড়ি' কখনই অধিগ্রহণ করেনি বা সরকারি কোন কর্তৃপক্ষ কখনই এর রক্ষণাবেক্ষণের পদক্ষেপ নেয়নি। বাড়িটির সিংহ দরজা এবং ভেতর বাড়ির কিছু ঘর এখনও বর্তমান।
হামিদুল রহমান

হামিদুল রহমান হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় তিনবার চোপরা বিধানসভা কেন্দ্রের বিধায়ক হিসেবে নির্বাচিত হয়েছেন।
হামিদুল রহমান ২০০১ সালে চোপরা বিধানসভা কেন্দ্রের বিধায়ক হিসেবে নির্বাচিত হন। ২০১১ ও ২০১৬ সালেও তিনি সালেও তিনি চোপড়া বিধানসভা কেন্দ্রের বিধায়ক হিসেবে নির্বাচিত হয়েছিলেন।
জাকির হোসেন (ভারতীয় রাজনীতিবিদ)

জাকির হোসেন হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় জঙ্গিপুর বিধানসভা কেন্দ্রের বিধায়ক হিসেবে দায়িত্ব পালন করছেন।
সেলিম দুরাণী

সেলিম আজিজ দুরাণী (; ১১ ডিসেম্বর ১৯৩৪ - ২ এপ্রিল ২০২৩) ছিলেন কাবুলে জন্মগ্রহণকারী আফগান বংশোদ্ভূত প্রথিতযশা ও সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬০ থেকে ১৯৭৩ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ভারতীয় ক্রিকেটে সৌরাষ্ট্র, গুজরাত ও রাজস্থান দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিং করার পাশাপাশি স্লো লেফট-আর্ম অর্থোডক্স বোলিংয়ে পারদর্শীতা দেখিয়েছেন সেলিম দুরাণী।
১৯৫৩-৫৪ মৌসুম থেকে ১৯৭৭-৭৮ মৌসুম পর্যন্ত সেলিম দুরাণী’র প্রথম-শ্রেণীর খেলোয়াড়ী জীবন চলমান ছিল। প্রথম-শ্রেণীর ক্রিকেটে ৩৩.৩৭ গড়ে ৮,৫৪৫ রান তুলেন। তন্মধ্যে, ১৪টি শতরানের ইনিংস ছিল তাঁর। একমাত্র ক্রিকেটার হিসেবে দর্শকদের চাহিদাকে সম্মান জানিয়ে ছক্কা হাঁকাতেন। কখনো দর্শকেরা ছক্কার দাবী জানালে তিনি তা করার চেষ্টা চালাতেন।
সমগ্র খেলোয়াড়ী জীবনে ২৯ টেস্টে অংশগ্রহণ করার সুযোগ পেয়েছিলেন তিনি। ১ ডিসেম্বর, ১৯৬০ তারিখে মুম্বইয়ে সফরকারী অস্ট্রেলিয়ার বিপক্ষে টেস্ট ক্রিকেটে অভিষেক ঘটে সেলিম দুরাণী’র। ৬ ফেব্রুয়ারি, ১৯৭৩ তারিখে সফরকারী ইংল্যান্ডের বিপক্ষে সর্বশেষ টেস্টে অংশগ্রহণ করেন।
১৯৬১-৬২ মৌসুমে ইংরেজ ক্রিকেট দল ভারত গমন করে। ঐ সিরিজ বিজয়ের অন্যতম নায়ক ছিলেন তিনি। কলকাতায় ৮ উইকেট ও চেন্নাইয়ে ১০ উইকেট নিয়ে ভারত দলকে বিজয়ী করেন। এছাড়াও, এক দশক পর পোর্ট অব স্পেনে স্বাগতিক ওয়েস্ট ইন্ডিজের বিপক্ষে ক্লাইভ লয়েড ও গ্যারি সোবার্সের উইকেট নিয়ে তুলে ভারত দলকে বিজয়ী হতে প্রভূতঃ ভূমিকা রাখেন। তন্মধ্যে, গ্যারি সোবার্স শূন্য রানে বিদায় নিতে বাধ্য হন। ২৯ টেস্টে অংশ নিয়ে ৫০ ইনিংস খেলেন। তবে, একটিমাত্র সেঞ্চুরি করার গৌরব অর্জন করেছিলেন সেলিম দুরাণী। ১৯৬২ সালে ওয়েস্ট ইন্ডিজের বিপক্ষে ১০৪ রান তুলেন।
১৯৭৩ সালে কানপুর টেস্টে তাঁকে দলের বাইরে রাখা হলে দর্শকেরা ‘দুরাণী নেই, টেস্ট নেই’ প্ল্যাকার্ড বহন করে ও স্লোগান দেয়। একই বছরে ‘চরিত্রা’ চলচ্চিত্রে পারভীন ববি’র সাথে অভিনয় করেন।
প্রথম ক্রিকেটার হিসেবে অর্জুন পুরস্কার লাভ করেন। ৩১ মে, ২০১১ তারিখে বিসিসিআই কর্তৃক শচীন তেন্ডুলকরসহ তিনি ‘সি.কে. নায়ড়ু আজীবন সম্মাননা’ পদকে ভূষিত হন। ১৪ জুলাই, ২০১৮ তারিখে বেঙ্গালুরুতে ভারত-আফগানিস্তানের মধ্যকার উদ্বোধনী টেস্টে তিনি উপস্থিত ছিলেন।
ছক্কা হাঁকানোর কারণে তিনি বেশ জনপ্রিয়তা অর্জন করেছিলেন। আক্রমণধর্মী বামহাতি ব্যাটসম্যানের ভূমিকায় অবতীর্ণ হতেন তিনি। সেরা বোলারদেরকেও তিনি মনোবলহীন করে দিতে সক্ষম ছিলেন। স্বীয় উচ্চতাকে কাজে লাগিয়ে বলকে বাঁকানোয় সক্ষমতা দেখিয়েছেন।
প্রথম-শ্রেণীর সাবেক ক্রিকেটার আব্দুল আজিজের সন্তান তিনি। একমাত্র আফগান বংশোদ্ভূত ভারত ক্রিকেট দলে খেলেছেন।
নবীগঞ্জ জে.কে উচ্চ বিদ্যালয়

নবীগঞ্জ উপজেলা সদরে অবস্থিত নবীগঞ্জ জে, কে উচ্চ বিদ্যালয় (নবীগঞ্জ যুগল-কিশোর উচ্চ বিদ্যালয়) টি উক্ত এলাকার একটি আদর্শ বিদ্যালয় হিসেবে পরিচিত। ১৯১৬ সালে প্রতিষ্ঠিত হয়ে বিদ্যালয়টি ২০১৬ সালে শতবর্ষ পূর্ণ করে। বিদ্যালয়টি নবীগঞ্জ জে কে মডেল উচ্চ বিদ্যালয় হিসেবেও পরিচিত।
১৯১৬ সালে নবীগঞ্জ উপজেলার সদর ইউনিয়নের আদিত্যপুর গ্রামের প্রকাশ চন্দ্র দে ও দশরত চন্দ্র দে নামে দু’সহোদর নবীগঞ্জে যোগল-কিশোর বিদ্যালয় নামে এ বিদ্যালয়টি প্রতিষ্ঠিত করেন। বিদ্যালয়ের প্রতিষ্ঠাতা প্রধান শিক্ষক ছিলেন ধীরেন্দ্র নাথ গুহ এবং বর্তমানে ১৮তম প্রধান শিক্ষক হিসেবে দায়িত্ব পালন করছেন মোঃ আব্দুস ছালাম। ১৯৮৪ সালের ১ জানুয়ারী বিদ্যালয়টি এমপিওভুক্ত প্রতিষ্ঠান হিসাবে স্বীকৃতি পায়। ২০১৬ সালে বিদ্যালয়টি শতবর্ষে পা রাখে। একই বছরের ১৩ জুলাই সিলেট শিক্ষা বোর্ডের সহকারী পরিচালক (মাধ্যমিক-১) সাখাওয়াত হোসেন স্বাক্ষরিত এক প্রজ্ঞাপনে বিদ্যালয়টিকে সরকারী করণ ঘোষণা করা হয়। 
বিদ্যালয়টি নবীগঞ্জ শহরের প্রাণকেন্দ্র রাজাবাদ পয়েন্ট এবং নবীগঞ্জ থানার মধ্যবর্তী স্থানে অবস্থিত।
বিদ্যালয়টিতে প্রায় ১৪০০ ছাত্র-ছাত্রী পড়ালেখা করছে এবং ১৫ জন স্থায়ী সহ মোট ২২ জন শিক্ষক শিক্ষকা পাঠদান কাজে নিয়োজিত আছেন। ২০১৬ সালের ২৭ ও ২৮ জানুয়ারী বিদ্যালয়ের বর্তমান ও প্রাক্তন ছাত্রছাত্রী এবং শিক্ষক অভিভাবকদের সমন্বয়ে অনুষ্ঠিত হয় বিদ্যালয়ের শতবর্ষ পূর্তি অনুষ্ঠান। 
১৯৭১ সালের স্বাধীনতা যুদ্ধে মুক্তিযোদ্ধাদের আশ্রয়স্থল হিসেবেও ব্যবহৃত হত এই বিদ্যালয়ের বিভিন্ন ভবন। এছাড়া বর্তমানে বিদ্যালয়ের সামনের সুবিশাল মাঠটিও ব্যবহৃত হচ্ছে বিভিন্ন রাজনৈতিক, সাংস্কৃতিক ও ঐতিহাসিক সভাস্থল হিসেবে। ১৯৯৭ সালে তৎকালীন বিরোধী দলীয় নেত্রী ও বর্তমান প্রধান মন্ত্রী শেখ হাসিনা উক্ত মাঠের এক বিশাল সমাবেশে দাঁড়িয়ে বিদ্যালয়টিকে সরকারী করার ঘোষণা দেন। 
বিদ্যালয়টিকে সরকারী করণ করার জন্য অত্র বিদ্যালয়ের নবীন-প্রবীন ছাত্র-ছাত্রীরা দীর্ঘদিন ধরে মানববন্ধন সহ বিভিন্ন কর্মসূচীর পালন করে। অবশেষে ১৯৯৭ সালে তৎকালীন বিরোধী দলীয় নেতা " ক্ষমতায় গেলে বিদ্যালয়টিকে সরকারী করণ করা হবে" ঘোষণা করেন। ২০১৬ সালের ১৩ জুলাই বিদ্যালয়টি প্রতিষ্ঠার শত বছর পর বিদ্যালয়টিকে সরকারী করণ করা হয়।
বিদ্যালয়টিতে মোট দুটি রং ব্যবহার করা হয়। সাদা এবং নীল। ছাত্রদের সাদা হাফ শার্ট ও নীল রঙের প্যান্ট এবং ছাত্রীদের সাদা ফ্রকের উপর নীল ফিতা ও নীল পায়জামা বিদ্যালয়ের পোশাক হিসাবে নির্ধারিত রয়েছে।
দি ইমপোর্টেন্স অব বিয়িং আর্নেস্ট

দি ইমপোর্টেন্স অফ বিয়িং আর্নেস্ট, আ ট্রিভিয়াল কমেডি ফর সিরিয়াস পিপল (ইংরেজি: "The Importance of Being Earnest, a Trivial Comedy for Serious People") হল অস্কার ওয়াইল্ডের লেখা একটি নাটক। "লেডি উইন্ডারমেয়ার’স ফ্যান" (১৮৯২), "আ উইম্যান অফ নো ইমপোর্টেন্স" (১৮৯৩) ও "অ্যান আইডিয়াল হাজব্যান্ড" (১৮৯৫) নাটক তিনটির পর এটি ওয়াইল্ডের চতুর্থ তথা শেষ বৈঠকখানা নাটক। ১৮৯৫ সালের ১৪ ফেব্রুয়ারি লন্ডনের সেন্ট জেমসে’স থিয়েটারে নাটকটি প্রথম অভিনীত হয়েছিল। এই প্রহসনটির উপজীব্য বিষয় অবাঞ্ছিত সামাজিক বাধ্যবাধকতা কৌশলে এড়ানোর জন্য দ্বৈত জীবন যাপনকারী দুই অল্পবয়সী শহুরে বাবুর জটিল সম্পর্ক; এরা দুজনেই তাদের পছন্দের দুই তরুণীর প্রণয়ভিক্ষার সময় একই আর্নেস্ট নাম গ্রহণ করেছিল।
বুদ্ধিদীপ্ত রসিকতা ও শাণিত প্রত্যুক্তির জন্য খ্যাত এই নাটকটিতে সমসাময়িক নাট্যাদর্শগুলিকে ব্যঙ্গ করা হয়েছে, পরবর্তীকালীন ভিক্টোরীয় সামাজিক রীতিনীতিগুলিকে হালকাভাবে বিদ্রূপ করা হয়েছে এবং এক জোড়া তরুণ প্রেমিকপ্রেমিকার সঙ্গে পরিচয় প্রদান করা হয়েছে দুর্দান্ত লেডি ব্র্যাকনেল, খুঁতখুঁতে গভর্নেস মিস প্রিজম এবং সহৃদয় ও পণ্ডিত ক্যানন চসাবেলের। ব্রিটেনে ও বিদেশে সমসাময়িক সমালোচকেরা নাটকটির কৌতুকরসের প্রশংসা করা হলেও কোনো কোনো সমালোচক এই নাটকে সামাজিক বার্তার অভাবের কারণে এটির প্রতি রক্ষণশীল মনোভাব পোষণ করেছিলেন।
নাটকটির সফল প্রথম রজনীর অভিনয় ওয়াইল্ডের কর্মজীবনের চরম পরিণতিটিকে সূচিত করে। কিন্তু তার কয়েক সপ্তাহ পরেই তার পতন ঘটে। কুইনসবেরির মার্কুইস (যার ছেলে লর্ড আলফ্রেড ডগলাস ওয়াইল্ডের প্রেমিক ছিল) অভিনয়ের শেষে নাট্যকারের দিকে পচা সবজির একটি তোড়া ছুঁড়ে মারার পরিকল্পনা করে, কিন্তু ব্যর্থ হয়। এই বিবাদের থেকে একগুচ্ছ আইনি সংঘাত চলে ১৮৯৫ সালের মার্চ থেকে মে মাস পর্যন্ত। এর ফলেই অস্কার ওয়াইল্ড সমকামী কার্যকলাপের জন্য দোষী সাব্যস্ত ও কারারুদ্ধ হন। নাটকটি প্রথম দিকে সাফল্য অর্জন করলেও ওয়াইল্ডের সম্মানহানির কারণে ৮৬ রজনী অভিনয়ের পর মে মাসে নাটকটি বন্ধ হয়ে যায়। ১৮৯৭ সালে কারামুক্তির পর তিনি নাটকটি প্যারিসে নির্বাসন কালে প্রকাশ করেন। কিন্তু এরপর তিনি আর কোনো হাস্যরসাত্মক লেখা বা নাটক লেখেননি।
বিশ শতকের গোড়া থেকে ইংরেজিভাষী দেশগুলিতে এবং অন্যত্রও এই নাটকটি বারবার পুনরাভিনীত হয়েছে। নাটকটির প্রথম প্রযোজনার সঙ্গে যুক্ত ছিলেন জর্জ আলেকজান্ডার, অ্যালান এনেসওয়ার্থ ও আইরিন ভ্যানব্রু প্রমুখ শিল্পীরা। এরপর ম্যাবেল টেরি-লুইস, জন গিলগুড, ইডিথ এভান্স, মার্গারেট রাদারফোর্ড, মার্টিন জার্ভিস, নাইজেল হ্যাভারস ও জুডি ডেঞ্চ প্রমুখ অন্যান্য অনেক অভিনেতা-অভিনেত্রী এই নাটকটিতে অভিনয় করেছেন। দুর্দান্ত লেডি ব্র্যাকনেলের চরিত্রটি কখনও কখনও পুরুষ অভিনেতারা অভিনয় করেন। ১৯২০-এর দশক থেকে "দি ইমপোর্টেন্স অফ বিয়িং আর্নেস্ট" নাটকটি বেতারে অভিযোজিত হয় এবং ১৯৩০-এর দশক থেকে টেলিভিশনে অভিযোজিত হয়। তিনবার চলচ্চিত্রায়িতও হয়েছে নাটকটি (১৯৫২ সালে অ্যান্টনি অ্যাসকিথের, ১৯৯২ সালে কার্ট বেকারের এবং ২০০২ সালে অলিভার পার্কারের পরিচালনায়)। এছাড়া এই নাটক অবলম্বনে অপেরা ও মিউজিক্যালও নির্মিত হয়েছে।
তৌফিক ইমরোজ খালিদী

তৌফিক ইমরোজ খালিদী একজন বাংলাদেশী সাংবাদিক ও গণমাধ্যম ব্যক্তিত্ব। তিনি ২০০৬ সাল থেকে নিজ মালিকানাধীন বাংলাদেশি অনলাইন সংবাদমাধ্যম ও সংবাদসংস্থা বিডিনিউজ টোয়েন্টিফোর ডটকমের প্রকাশক ও প্রধান সম্পাদক হিসেবে দায়িত্ব পালন করছেন।
বিডিনিউজ টোয়েন্টিফোর ডটকমের আগে, খালিদী সম্পাদকীয় ও গণমাধ্যম পরিচালনার ক্ষেত্রে বাংলাদেশের ব্রডশিট পত্রিকায় সাংবাদিকতার অভিজ্ঞতা অর্জন করেন। এছাড়া যুক্তরাজ্যের বিবিসিতে উপস্থাপক, প্রযোজক এবং সম্পাদক পদে কাজ করেন। তিনি ঢাকা এবং লন্ডন, প্যারিস এবং টোকিওর বিভিন্ন শিক্ষা প্রতিষ্ঠান থেকে প্রশিক্ষণ গ্রহণ করেন। সম্প্রচার, প্রিন্ট ও ডিজিটাল সাংবাদিক হিসাবে তিনি বিদেশে ব্যবসা, রাজনীতি, অর্থনীতি, উন্নয়ন ও অন্যান্য বিষয়ের মধ্যে বিদেশী বিষয়গুলো নিয়ে শুরুর দিকে কাজ করেন।
খালিদী ২০১৩ সালে বাংলাদেশের প্রধানমন্ত্রী শেখ হাসিনার পাশাপাশি বিএনপি চেয়ারপার্সন খালেদা জিয়ার সাথে বাংলাদেশের নৃতাত্ত্বিক সমাজকে মূলধারা সমাজের সাথে গড়ে তোলার জন্যে দ্বিপাক্ষিক সমর্থন আদায় করেন। 
খালিদী ডিসেম্বর ২০১৭ সালে 'ডিজিটাল বাংলাদেশ' উন্নয়নে "বিশেষ স্বীকৃতি ও সম্মাননা" হিসেবে জাতীয় আইসিটি পুরস্কার অর্জন করেন।
২০১৯ সালের নভেম্বরে দুর্নীতি দমন কমিশন (দুদক) খালিদীর বিরুদ্ধে ‘বিভিন্ন অনিয়ম-দুর্নীতির মাধ্যমে জ্ঞাত আয়বহির্ভূত সম্পদ অর্জন এবং বিডিনিউজের শেয়ার বিক্রির মাধ্যমে অর্থ গ্রহণ ও মানি লন্ডারিংয়ের অভিযোগে’ অনুসন্ধান শুরু করে এবং ২৬ নভেম্বর জিজ্ঞাসাবাদ করে। খালিদী এই অভিযোগ অস্বীকার করেন। ১ ডিসেম্বর দুদকের আবেদনের প্রেক্ষিতে ঢাকা জ্যেষ্ঠ বিশেষ জজ আদালত তার ব্যক্তিগত ও বিডিনিউজের ব্যাংক হিসাব অবরুদ্ধের আদেশ দেন।
২০২৪ সালে মামলার ৪ বছর পর বিডিনিউজ টোয়েন্টিফোর ডটকমের প্রধান সম্পাদক তৌফিক ইমরোজ খালিদীর বিরুদ্ধে অবৈধ সম্পদ অর্জন ও মানি লন্ডারিংয়ের অভিযোগে দায়ের করা মামলা প্রত্যাহার করে নেয় দুর্নীতি দমন কমিশন (দুদক)। 
কমিশনের বিশেষ পিপি মাহমুদ হোসেন জাহাঙ্গীর বৃহস্পতিবার (৫ সেপ্টেম্বর) দুদক কমিশনার জহুরুল হক স্বাক্ষরিত মামলা প্রত্যাহারের অনুমোদনপত্র আদালতে দাখিল করেন। ঢাকা মেট্রোপলিটন সিনিয়র স্পেশাল জজ আস সামছ জগলুল হোসেন এ বিষয়ে দুদকের আবেদনের শুনানি করে খালিদীকে অভিযোগ থেকে অব্যাহতির মৌখিক আদেশ দেন। ঐ মাসেরই রোববার (৮ সেপ্টেম্বর) বিচারক সেই লিখিত আদেশে সই করেন।
মামলা প্রত্যাহারের আবেদনে বলা হয়, “ক্রিমিনাল ‘ল’ অ্যামেন্ডমেন্ট অ্যাক্ট ১৯৫৮ এর ১০ (৪) ধারা ও ফৌজদারি কার্যবিধির ৪৯৫ ধারার বিধানের আলোকে দুদক এ মামলার প্রসিকিউশন প্রত্যাহারের সিদ্ধান্ত নিয়েছে। তাই আসামির বিরুদ্ধে আনা অভিযোগ প্রত্যাহারসহ তাদের কোনো সম্পদ ক্রোক, অবরুদ্ধে ও বিদেশ গমনের নিষেধাজ্ঞা থাকলে তার সকল দায় থেকে তাকে অব্যাহতি দেয়া প্রয়োজন।”
বিচারক রোববার তার লিখিত আদেশে বলেন, তৌফিক ইমরোজ খালিদীকে অভিযোগের দায় থেকে অব্যাহতি দেয়া হল। মামলা প্রত্যাহার হওয়ায় তৌফিক ইমরোজ খালিদীর বিদেশযাত্রায় আর কোনো বাধা নেই।
বালিগঞ্জ জংশন রেলওয়ে স্টেশন

বালিগঞ্জ জংশন রেলওয়ে স্টেশন হল কলকাতা শহরতলি রেলওয়ের একটি জংশন স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। বালিগঞ্জ জংশন রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ১৫০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। বালিগঞ্জ জংশন রেলওয়ে স্টেশনটি ভারতের পশ্চিমবঙ্গ রাজ্যের কলকাতা শহরে অবস্থিত। এই রেলওয়ে স্টেশনটি বালিগঞ্জ ও তার পার্শ্ববর্তী এলাকাগুলিতে রেল পরিষেবা প্রদান করে।
বালিগঞ্জ জংশন রেলওয়ে স্টেশনের অবস্থান হল । এর গড় উচ্চতা হল ।
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে বালিগঞ্জ পর্যন্ত বিস্তৃত ব্রডগেজ রেলপথ নির্মাণ করেছিল।
শিয়ালদহ থেকে বালিগঞ্জ পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
বিজনেস টেলিফোন সিস্টেম

বিজনেস টেলিফোন সিস্টেম হল বহু/একাধিক সংযোগ বিশিষ্ট টেলিফোন সিস্টেম যা সাধারণত ব্যবসায়িক পরিবেশগুলিতে ব্যবহৃত হয়, যার মধ্যে প্রথাগত টেলিফোনি সিস্টেম থেকে শুরু করে প্রাইভেট ব্রাঞ্চ এক্সচেঞ্জ (পিবিএক্স) পর্যন্ত সবই অন্তর্ভুক্ত।
একাধিক টেলিফোনের সমন্বয়ে গঠিত বিজনেস টেলিফোন সিস্টেম আর আর একাধিক সেন্ট্রাল অফিস লাইন বা সিও লাইনের সমন্বয়ে গঠিত টেলিফোন সেস্টেমের মধ্যে মূল পার্থক্য হল সিও লাইন সমুহকে বিভিন্ন প্রথাগত টেলিফোনি সিস্টেমের (কি টেলিফোন সিস্টেম/কেটিএস) টেলিফোনি স্টেশন থেকে নিয়ন্ত্রণ করা সম্ভব, এবং এই ধরনের সিস্টেম সাধারনত কল হ্যান্ডেলিংয়ের মত সুবিধা দিয়ে থাকে। বিজনেস টেলিফোন সিস্টেমকে প্রায়শই প্রথাগত টেলিফোনি সিস্টেমের (কি টেলিফোন সিস্টেম/কেটিএস) এবং প্রাইভেট ব্রাঞ্চ এক্সচেঞ্জ (পিবিএক্স) এই দুই ভাগে ভাগ করা হয়, যদিও মিশ্র সিস্টেমও বিদ্যমান।
প্রথাগত টেলিফোনি সিস্টেমের সেন্ট্রাল অফিস ট্রাঙ্ক (সিও ট্রাঙ্ক) থেকে স্টেশন অথবা স্টেশন থেকে স্টেশনের মধ্যে সংযোগ স্থাপনের জন্য সুইচবোর্ডে কোন প্রকার টেলিফোন অপারেটর বা এ্যটেন্ডেন্ট প্রয়োজন হয়না বিধায় প্রাইভেট ব্রাঞ্চ এক্সচেঞ্জ (পিবিএক্স) কে প্রথাগত টেলিফোনি সিস্টেম থেকে পৃথক করা হয়। প্রযুক্তিগতভাবে, পিবিএক্স সিও সিস্টেমের সাথে তার নিজস্ব টেলিফোন সমুহকে সংযোগ প্রদান করে। কিন্তু এটি সিও সিস্টেমের থেকে অধিক জটিল হয়ে থাকে। অধিকাংশ ক্ষেত্রে ধারণ ক্ষমতা ও বৈশিষ্ট্য সমুহের দিক দিয়ে এটি সিও সিস্টেমের প্রতিদ্বন্দ্বীও বটে।
আমীর উদ্দিন দারোগা মসজিদ

আমীর উদ্দিন দারোগা মসজিদ বাংলাদেশের ঢাকা জেলার একটি প্রাচনিতম মসজিদ। স্থানীয় মানুষজন দারোগা আমীর উদ্দিন মসজিদের বদলে এটিকে ঘাট মসজিদ হিসেবেই চেনে। এটি ঢাকার বাবু বাজার এলাকায় অবস্থিত।
১৮৪০ সালে ঢাকার প্রভাবশালী নাগরিক আমির উদ্দিন এ মসজিদটি নির্মাণ করেন। তিনি কোম্পানি আমলের দারোগা ছিলেন। ইতিহাসবিদরা মনে করেন তার চাকরির উপার্জন থেকে এ মসজিদটি নির্মিত হয়। উনিশ শতকে ঢাকার প্রভাবশালী নাগরিক আমীর উদ্দিন। তিনি কোম্পানি আমলের দারোগা। ওই সময়ে তার প্রচুর আয় ছিলো। চাকরির আয় থেকে আমীর উদ্দিন ত্রিপুরা জেলার বরদাখাত পরগনায় জমিদারি ক্রয় করে জমিদার হন। ওই জমিদারির ২২টি মৌজা ছিলো। এতে করে তার বেড়ে যায় আভিজাত্য। তবে এরপরেও জমিদারের বিপরীতে স্থানীয়রা তাকে দারোগা আমীর উদ্দিন নামেই ডাকতেন বা চিনতেন। আমির উদ্নি ঢাকার বুড়িগঙ্গা নদীর পাশে আলিশান বাড়ি ও মসজিদ তৈরি করেন। এতে মোগল আমলের কিছু নির্মাণশৈলী অনুকরণ করা হয়। নদী ও মসজিদের আশপাশের মুসলিম সম্প্রদায়ের মানুষজন এতে নামাজ আদায় করতো। আমীর উদ্দিনের দু’পুত্রের একজন দিলওয়ার আলী ও মুনশি ইউসুফ আলী। বংশ পরিক্রমায় ইউসুফ আলীর ছেলে ছিলো মুনশি গোলাম মাওলা। মাওলা ভাটিয়ালি গান ও মোরগ লড়াইয়ের প্রতিটান ছিলো।
মোবাইল ফোন জ্যামার

GSM Jammer এমন একটি ডিভাইস যা মোবাইল নেটওয়ার্কের সিগন্যাল ব্লক বা বাধাগ্রস্ত করে। বাংলাদেশে GSM Jammer ব্যবহার সম্পূর্ণ নিয়ন্ত্রিত এবং এটি ব্যবহারের জন্য বাংলাদেশ টেলিযোগাযোগ নিয়ন্ত্রণ কমিশন (BTRC)-এর অনুমতি প্রয়োজন। Jammer-এর অননুমোদিত ব্যবহার আইনত অপরাধ হিসেবে বিবেচিত হয়।
GSM Jammer মোবাইল নেটওয়ার্কের ফ্রিকোয়েন্সি ব্যান্ড (যেমন 900 MHz, 1800 MHz) লক্ষ্য করে কাজ করে। এটি মোবাইল টাওয়ার এবং মোবাইল ফোনের মধ্যে রেডিও সিগন্যাল আদান-প্রদান ব্যাহত করে, যার ফলে মোবাইল ফোনে "No Signal" বা "Emergency Calls Only" দেখা যায়।
বাংলাদেশে GSM Jammer-এর ব্যবহার নিয়ন্ত্রিত এবং শুধুমাত্র নির্দিষ্ট ক্ষেত্রে অনুমোদিত।
GSM Jammer ব্যবহারের জন্য BTRC-এর লিখিত অনুমোদন আবশ্যক। অনুমতি প্রক্রিয়ায় নিম্নলিখিত ধাপ অন্তর্ভুক্ত:
বাংলাদেশের টেলিযোগাযোগ আইন, ২০০১ অনুযায়ী, অনুমতি ছাড়া Jammer ব্যবহার করা বেআইনি।
GSM Jammer-এর অননুমোদিত ব্যবহার জরুরি পরিষেবা, যেমন অ্যাম্বুলেন্স, পুলিশ, এবং ফায়ার সার্ভিসের যোগাযোগ ব্যাহত করতে পারে। তাই জনসাধারণকে Jammer ব্যবহার থেকে বিরত থাকার পরামর্শ দেওয়া হয়।
GSM Jammer একটি গুরুত্বপূর্ণ প্রযুক্তি যা নির্দিষ্ট পরিস্থিতিতে নিরাপত্তা নিশ্চিত করতে ব্যবহৃত হয়। তবে এর অননুমোদিত ব্যবহার আইনত শাস্তিযোগ্য এবং সাধারণ মানুষের জীবনে ব্যাঘাত ঘটাতে পারে। বাংলাদেশে Jammer ব্যবহারের আগে অবশ্যই BTRC-এর অনুমতি নিশ্চিত করা প্রয়োজন।
হাত জাল

হাত জাল (অপর নাম বেলচা জাল বা ডুব জাল) একটি হাতলযুক্ত খোলা জাল বা জালের ঝুড়ি। এর এক প্রান্তে হাতল লাগানো থাকে, অপর প্রান্তে জালযুক্ত থাকে। মৎস্য উৎপাদন হয় এমন সব দেশেই এর কমবেশি ব্যবহার রয়েছে।
হাতজাল প্রাচীনকাল থেকেই ব্যবহার হয়ে আসছে। এটি সাধারণত পোনা জাতীয় মাছ পুকুর বা ডোবা নালায় ছেড়ে দিতে ব্যবহার হয়ে থাকে। অগভীর পুকুর বা ডোবা থেকে মাছ ধরতেও এর সহায়তা নেয়া যায়। এটি বাক্স জালের বদলে তারের বা নাইলন সুতা দিয়ে তৈরি হয়। এছাড়া গবেষণা প্রতিষ্ঠানগুলো মাছকে চিকিৎসা প্রদান শেষে এ জালের মাধ্যমে পুনরায় তাকে ডোবা বা পুকুরে ছেড়ে দেয়া হয়। হাত জাল মাছের জন্য বিধ্বংসী নয় বরং উপকারী। তা হাত জাল মাছকে মুক্তি দেয়া অথবার অথবা ঘরোয়া চৌবাচ্চা থেকে মাছ ধরতে ব্যবহৃত হয়। 
হাত জাল পেশাদার জেলেরা বেশি ব্যবহার করে থাকে। তবে অগভীর পানিতে ছোট মাছ ধরতে এবং খোলা সমুদ্রের পাড়ে মাছ ধরতে অপেশাদার জেলেও এটি ব্যবহার করে। এ জাল এক ধরনের হস্তশিল্প যা এক বা একাধিক মানুষের হাতের সাহায্যে বিশেষ সুতা দিয়ে তৈরি করা হয়। তৈরিতে কখনো বড় ফাঁক বা ছোট ফাঁকা রাখা হয়। নেট থেকে একদম ছোট জাল থেকে বিভিন্ন আকারে তৈরি করা হয়। ঐতিহাসিকভাবে, উপরের ক্লেমথ নদীর করুক লোকরা ডিপ নেট দিয়ে মাছ চাষ করে। ইংল্যান্ডে, হাত জাল দিয়ে ইয়েল মাছ ধরার একমাত্র আইনি উপায় এবং প্যারাট নদী ও সাত নদী থেকে মাছ ধরতে হাজার হাজার বছর ধরে এর অনুশীলন হয়ে আসছে।
ভেসাল জাল

ভেসাল জাল হলো মাছ ধরার ফাঁদ। এটি বেয়াল জাল নামেও পরিচিত। এটি এমন একটি মাছ ধরার পদ্ধতি যা পানির একটি নির্দিষ্ট গভীরতা পর্যন্ত ডুবিয়ে দেয়া হয়। তারপর মাছ প্রবেশ করলে উত্তোলন করে মাছ ধরা হয়। এ জালগুলো অনেক সমতল বা থলে আকৃতির, আয়তক্ষেত্র, পিরামিড বা শঙ্কুর মতো হতে পারে। বেয়াল জাল জেলে তার হাত দিয়ে পরিচালনা করতে হয়। এটি কখনো নির্দিস্থানে বসিয়ে কিংবা নৌকা দিয়েও পরিচালনা করা যায়। ভেসাল জাল কখনও কখনও "গভীর জাল" নামেও পরিচিত হয়, যদিও এ শব্দটি হাত জাল ক্ষেত্রেও প্রয়োগ করা হয়। 
ভেসাল জাল বানাতে বাঁশ ও জাল তৈরি উপযোগী সুতা ব্যবহৃত হয়। সাধারণত ত্রিভুজাকৃতির একটি লম্বা বাঁশের ফ্রেম থাকে। এ ফ্রেম জুড়ে জাল সংযুক্ত করা হয়। প্রাথমিকভাবে ছোট মাছ ধরতে এর ব্যবহার হয়ে থাকে। এটির একপাশ পানির তলদেশে ডুবে যায়, অপর পাশ জেলের হাতে থাকে। বাংলাদেশের উপকূলীয় এলাকা, ছোট নদী ও খালে এর ব্যবহার বেশি দেখা যায়। জেলে একটি মাচা তৈরি করে সেখান থেকে নিজেকে নিরাপদ স্থান দাঁড় করিয়ে এ জালটি মাছ ধরার কাজে পরিচালনা করে। 
নৌকা চালিত ভেসাল জাল বা বিভিন্ন জলবাহী জাহাজ থেকে পরিচালিত ভেসাল জাল রয়েছে। এসব নৌযানে কখনো কখনো হাত দ্বারা বা যন্ত্র দ্বারা জালকে উঁচু করে পানি থেকে তোলা হয় আবার পানির গভীরে পাঠানো যায়। নৌকা বা নৌকাতে থাকা কয়েকটি খুঁটির সাথে বেঁধে শক্তভাবে যুক্ত রাখা হয়। এ জাল দিয়ে মাছ ধরতে কখনো কখনো বাতি বা বিভিন্ন কৌশল ব্যবহৃত হয়। যা মাছকে আকৃষ্ট করে এবং জালে নিয়ে আসতে সহায়তা করে। 
ভেসাল জাল সাধারণত অন্যান্য জালগুলোর চেয়ে কিছুটা বড়ো আকৃতির হয়। এটি একটি বাঁশ-কাঠের কাঠামোতে স্থায়ীভাবে সংযুক্ত থাকে। জেলে হাত দিয়ে জালটি ব্যবহার করতে পারে এবং মাছ ধরার সময় গুটিয়ে নিয়ে মাছ তার থলেতে রাখতে পারে।